CELEX: 62005TA0396
Language: lt
Date: 2009-06-10 00:00:00
Title: Sujungtos bylos T-396/05 ir T-397/05: 2009 m. birželio 10 d. Pirmosios instancijos teismo sprendimas byloje ArchiMEDES prieš Komisiją (Arbitražinė išlyga — Sutartis dėl miesto pastatų komplekso atnaujinimo projekto — Dalies išmokėtos sumos grąžinimas — Prašymas priteisti iš Komisijos sumokėti likusią sumos dalį — Komisijos priešpriešinis reikalavimas — Ieškinys dėl panaikinimo — Sprendimas dėl išieškojimo — Debito aviza — Nesutartiniai aktai — Nepriimtinumas — Priešpriešinių reikalavimų įskaitymas)

1.8.2009   
            
            
               LT
            
            
               Europos Sąjungos oficialusis leidinys
            
            
               C 180/43
            
         2009 m. birželio 10 d. Pirmosios instancijos teismo sprendimas byloje ArchiMEDES prieš Komisiją
   (Sujungtos bylos T-396/05 ir T-397/05) (1)
   
   (Arbitražinė išlyga - Sutartis dėl miesto pastatų komplekso atnaujinimo projekto - Dalies išmokėtos sumos grąžinimas - Prašymas priteisti iš Komisijos sumokėti likusią sumos dalį - Komisijos priešpriešinis reikalavimas - Ieškinys dėl panaikinimo - Sprendimas dėl išieškojimo - Debito aviza - Nesutartiniai aktai - Nepriimtinumas - Priešpriešinių reikalavimų įskaitymas)
   2009/C 180/79
   Proceso kalba: prancūzų
   
      Šalys
   
   
      Ieškovė: Architecture, microclimat, énergies douces — Europe et Sud SARL (ArchiMEDES) (Ganges, Prancūzija), atstovaujama advokatų P.-P. Van Gehuchten, J. Sambon ir P. Reyniers
   
      Atsakovė: Europos Bendrijų Komisija, atstovaujama iš pradžių K. Kańska ir E. Manhaeve, vėliau E. Manhaeve
   
      Dalykas
   
   
               —
            
            
               Byloje T-396/05: EB 230 straipsniu pagrįstas prašymas panaikinti, pirma, Komisijos sprendimą išieškoti pagal sutartį su ieškove avansu išmokėtas sumas ir, antra, Komisijos sprendimą įskaityti priešpriešinius ieškovės reikalavimus.
            
         
               —
            
            
               Byloje T-397/05: EB 238 straipsnyje numatyta sutartine atsakomybe pagrįstas prašymas priteisti iš Komisijos sumokėti sutartyje numatytą likusią subsidijos sumos dalį.
            
         
      Sprendimo rezoliucinė dalis
   
   
               1.
            
            
               Byloje T-396/05 ieškinį atmesti kaip nepriimtiną tiek, kiek jis pareikštas dėl debito avizos Nr. 3240705638 ir 2005 m. rugpjūčio 30 d. Europos Bendrijų Komisijos laiške esančio sprendimo dėl išieškojimo.
            
         
               2.
            
            
               Byloje T-396/05 nebereikia spręsti dėl prašymo panaikinti 2005 m. spalio 5 d. jos laiške esantį Komisijos sprendimą, numatantį įskaityti priešpriešinius jos ir Architecture, microclimat, énergies douces — Europe et Sud SARL (ArchiMEDES) tarpusavio reikalavimus.
            
         
               3.
            
            
               Atmesti ieškinį byloje T-397/05.
            
         
               4.
            
            
               Byloje T-397/05 iš ArchiMEDES priteista grąžinti Komisijai 148 256,86 euro sumą ir kartu sumokėti Prancūzijos teisės aktuose nustatyto dydžio, kuris negali viršyti 5,5 % per metus, delspinigius iki visiško skolos sumokėjimo dienos.
            
         
               5.
            
            
               Byloje T-396/05 ArchiMEDES padengia savo ir pusę Komisijos turėtų bylinėjimosi išlaidų, įskaitant tas, kurias pastaroji patyrė vykstant procedūrai dėl laikinųjų priemonių taikymo byloje T-396/05 R.
            
         
               6.
            
            
               Byloje T-397/05 ArchiMEDES padengia bylinėjimosi išlaidas, įskaitant patirtąsias vykstant procedūrai dėl laikinųjų priemonių taikymo byloje T-397/05 R.
            
         
      (1)  OL C 74, 2006 3 25.